Přezmjeznje žiwy być a dźěłać
W časach globalizacije je wosebje wažne, fleksibelny być a wostać. Runje na dźěłowych wikach so to jasnje pokazuje. Dźěłowe městno w bliskosći bydlenja je dźensa nimale luksus. Wjele ludźi dojězdźuje wšědnje na dźěło a njezastanje tež před statnymi hranicami.
We sobustawskich statach Europskeho hospodarskeho ruma (EWR) je swoboda bydlenskeho městna dźěłopřijimarjow principielnje zakładne prawo. Staćenjo jednoho EWR-kraja móža w druhim EWR-kraju k samsnym wuměnjenjam kaž wobydlerjo wotpowědneho stata dźěłać. Nimo toho njetrjebaja EU-wobydlerjo w mjezach Europskeje unije hižo žanu dźěłowu dowolnosć. Wobmjezowanja płaća hišće hač do 2011 za wot lěta 2004 přistupjene sobustawske staty EU.
Pytanje za dźěłom a bydlenjom po cyłym swěće so wot mnohich institucijow spěchuje. Tež lokalny dźěłowy zarjad we Wašim měsće abo gmejnje, ale tež Centrala za posrědkowanje dźěła Zwjazkoweje agentury za dźěło w Bonnje móže při pytanju dźěła we wukraju pomhać. Jim steji datowa banka (SIS) ze wukrajnymi dźěłowymi poskitkami kaž tež lisćina EURES-poradźowarjow w Němskej k dipoziciji.
szl_Latn szl_Latn pol_Latn szl_Latn